IKTATÓSZÁM: 7/135-13/2022 TÁRGY:Megbízási szerződés megkötésének jóváhagyása a déli szomszédok közérdekű nyugdíjas szövetkezettel

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. május 30.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: bodorné lux viktória szociális és gyermekvédelmi ügyintéző

ELŐADÓ:dr. osztásné dr. varga-pál viktória főosztályvezető

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A 2017. évi LXXXIX. törvény lehetővé tette „Közérdekű Nyugdíjas Szövetkezetek” létrehozását. A közérdekű nyugdíjas szövetkezet az aktív, időskorúak olyan társas vállalkozása, amelynek célja elősegíteni a foglalkoztatás területén jelentkező nehézségek kiegyensúlyozását, a még aktív időskorúak munkaerőpiacra való visszatérését – rugalmasan, számukra megfelelően. Továbbá lehetőséget nyújtani a tudás, a szakmai ismeret, az élettapasztalat átadására a generációk között, és erősíteni a helyi közösségeket, a szociális integrációt.

Így az öregségi nyugdíjellátásban részesülők kedvező feltételek mellett vállalhatnak munkát nyugdíjasszövetkezeti keretek között. A nyugdíjasszövetkezet egy olyan foglalkoztatási forma, mely a dolgozni tudó és akaró nyugdíjasoknak legális és biztos kereteket ad a munkavégzéshez.

Az Integrált Nappali Szociális Intézmény vezetője jelezte, hogy határozatlan időre szóló megbízási szerződést kíván kötni a Déli Szomszédok Szolgáltató Közérdekű Nyugdíjas Szövetkezettel (Székhely: 7912 Nagypeterd, Petőfi utca 3.), az intézményben esetenként előforduló átmeneti munkaerőhiány áthidalása érdekében.

A szerződés megkötésével lehetőség nyílik arra, hogy a Nyugdíjas Szövetkezet segítségével - az átmenetileg megüresedő munkakörökbe, azok közalkalmazottakkal való betöltéséig, vagy tartósan távol levő dolgozó helyettesítésére – nyugdíjasokat foglalkoztasson az intézmény.

A megbízási szerződés tervezet az előterjesztés 1. számú mellékleteként került rögzítésre.

Kérem a Tisztelt Társulási Tanácsot, hogy az Integrált Nappali Szociális Intézmény számára az előterjesztés melléklete szerinti megbízási szerződés megkötését szíveskedjék jóváhagyni.

Pécs, 2022. május 25.

**Pfeffer József**

**elnök**